जंगल को खतरा खनन व फैक्ट्रियों से है, ना कि मवेशियों से
एक विदेश हो आई हैं, दूसरा जाना चाहता है। पहले ने अपने तालुका के हजारों लोगों को ख्याति दिलाई, जिसमें चालीस गांव हैं। और दूसरा लाखों चरवाहों की जिंदगी को बेहतर बनाना चाहता है। एक ने अपने शारीरिक बल से इस लक्ष्य को पाया है,N. Raghuraman's column - The threat to the forest is from mining and factories, not from cattle
एक विदेश हो आई हैं, दूसरा जाना चाहता है। पहले ने अपने तालुका के हजारों लोगों को ख्याति दिलाई, जिसमें चालीस गांव हैं। और दूसरा लाखों चरवाहों की जिंदगी को बेहतर बनाना चाहता है। एक ने अपने शारीरिक बल से इस लक्ष्य को पाया है, तो दूसरा मानसिक बल से उनकी जिंदगी बेहतर कर रहा है। दोनों में बस एक ही अंतर है कि वह 17 साल की है और वह 29 साल का है। 
बुलढाना, महाराष्ट्र के रहने वाले सौरभ हटकर (29) मेंढपाल पुत्र सेना (चरवाहा पुत्रों की सेना) के अध्यक्ष हैं। यह खानाबदोश चरवाहों के लिए यह महाराष्ट्र की पहली संस्था है। टाटा इंस्टीट्यूट ऑफ सोशल साइंसेस से ग्रैजुएट सौरभ बखूबी जानते हैं कि औपनिवेशिक काल का भारतीय वन अधिनियम 1927, जंगल में मवेशियों को चराने के लिए ले जाने से चरवाहों को रोकता है, जो गलत है।
उन्हें लगता है कि इससे जंगल के संसाधनों को नुकसान नहीं, बल्कि ये मृदा खाद में योगदान देता है, बीज फैलाव में मदद करता है, इसके बदले वे घास-पत्तियां खाते हैं। उसका तर्क है कि यह सह-अस्तित्व का हिस्सा है। उसका दावा है, जंगल को खतरा खनन व फैक्ट्रियों से है, ना कि मवेशियों से।
ब्रिटिशर्स की बनाई ऐसी नीतियां चरवाहों को उद्यमी बनाने के बजाय फैक्ट्री में मजदूर बनाने के लिए थीं। इस विश्वास के साथ सौरभ ने पूरा 2022 महाराष्ट्र के कई इलाकों में घूमकर 12 हजार पोस्टकार्ड इकट्ठा करने में बिताया, जिस पर चरवाहों की मांगें लिखी थीं और उपमुख्यमंत्री देवेंद्र फडणवीस से मिला, जिन्होंने इस महीने मुद्दे पर गौर करने का वादा किया है।
डॉ. बी. आर. अम्बेडकर के पक्के अनुयायी सौरभ सोचते हैं कि उन्होंने समाज की बेहतरी में योगदान दिया और इंग्लैंड में पढ़ाई की थी। वह भी यूनिवर्सिटी ऑफ एडिनबर्ग में ‘चरवाहों की आजीविका’ पर तीन साल रिसर्च करना चाहते हैं। वह ओबीसी के लिए विदेश में सरकारी छात्रवृत्ति की 50 सीटों में से एक सीट चाहते हैं।
सौरभ हर चरवाहे के घर उम्मीद का दीया जला रहे हैं, वहीं 17 साल की सिया सरोदे चार ओलिम्पिक मैडल के साथ लौटी है, जर्मनी, बर्लिन में स्पेशल ओलंपिक गेम्स में उसने स्कवैट, बेंच प्रेस, डेडलिफ्ट में दो गोल्ड, एक सिल्वर, एक ब्रॉन्ज मैडल जीता है। वह अब हीरो है, हर कोई उसके साथ तस्वीरें खिंचा रहा है।
गोवा में उसकी लोकप्रियता साफ दिखाई दे रही है, जहां सामाजिक कल्याण मंत्री सुभाष फल देसाई के साथ उसके पोस्टर-बैनर्स लगे हैं, साथ ही अपनी विधानसभा की इकलौती इंटरनेशनल गोल्ड मैडलिस्ट के साथ स्थानीय विधायक और पीडब्ल्यूडी मंत्री नीलेश कैबराल तस्वीरें खिंचा रहे हैं। उसके मन में पिता की स्मृति नहीं है, वह एक दिन घर से गए, फिर नहीं लौटे।
वह नौ साल की हुई, उससे पहले मां का निधन हो गया। पांच मामाओं के 22 लोगों के संयुक्त परिवार (जिसे वह नाइक कहते हैं) ने उसकी देखभाल की। अब समय का पहिया घूमा है। पांचों मामा अब उसके बॉडीगार्ड हैं, वो भी गर्व से। बचपन में सिया डॉक्टर्स के कहने पर रेगुलर सरकारी स्कूल से स्पेशल स्कूल गईं। जिंदगी नीरस थी।
हालांकि खेल खासकर टीम गेम जैसे फुटबॉल, हैंडबॉल, वॉलीबॉल में उसकी रुिच से वह आगे बढ़ती रही। उसकी जिंदगी तब बदल गई, जब स्कूल शिक्षक गौतमी देसाई ने उसकी क्षमता को महसूस करके पावरलिफ्टिंग से जोड़ा। 
फंडा यह है कि ये दो अलग-अलग कहानियां एक ही चीज कहती हैं, जिसका जिक्र दशकों पहले कवि सोहनलाल द्विवेदी ने किया था। पंक्तियां कुछ ऐसी हैं, ‘असफलता एक चुनौती है इसे स्वीकार करो…संघर्ष का मैदान छोड़कर मत भागो तुम; कुछ किए बिना ही जय-जयकार नहीं होती; कोशिश करने वालों की कभी हार नहीं होती।’